Drzikwost, świstek ("Phoenicurus ochruros") je gatōnek śpiywajōncygo ptoka ze familije muchołōwkōw (Muscicapidae). Je ździebko myńszy ôd wrōbla a nojbarzi go ôzeznowajōm po uōnygo czyrwiōnawym kwoście a ćmawych fyjdrach. Drzikwosty lyngnōm sie we duckach a kejsik szło je prziwidzieć jynoż we gōrach. Dziepiyro ôd ōngyfer 250 lot tyn gatōnek rozloz sie po niżkach a terozki do sie go tyż trefić kole ludzkich dōmōw a inkszych placōw bycio. Drzikwost jy przede wszyjskim chroboki, kere sōm ôd uōnygo łowiōne ze ziymie lebo rzodzi ze luftu. Śpiyw drzikwostōw je fest charakterystyczny, bo postrzodkowo jygo tajla spōmino szkrobiōncy szum. Tyn gatōnek wrachowuje sie do skupiny ptokōw, kere jako piyrsze zaczynajōm śpiywać ôd ranka.